सुड़ी समाज का महासम्मेलन कल
सुड़ीसमाज का महासम्मेलन पांच मार्च को बस स्टैंड मार्ग स्थित सुड़ी धर्मशाला में होगा। कार्यक्रम में मुख्य अतिथि सभापति युवा कल्याण संस्कृति पर्यटन विकास समिति झारखंड सरकार फूलचंद्र मंडल शिरकत करेंगे। समाज के अध्यक्ष दिलीपनाथ साहू ने शुक्रवार को लोहरदगा रोड स्थित होटल बिंदेश में प्रेस वार्ता कर जानकारी दी। उन्होंने कहा कि महासम्मेलन का उद्देश्य समाज को संगठित करना है।
राज्य में सुड़ी जाति के साथ अन्य पिछड़ी जातियों की अच्छी आबादी के बावजूद गुमला समेत कई अन्य जिलों में पिछड़ी जाति के लिए स्थानीय स्तर की नियुक्ति में आरक्षण शून्य है। यह समाज के लिए अन्याय है। झारखंड में राजनीतिक क्षेत्र में समाज की भागीदारी को मजबूत किया जाएगा। सुड़ी समाज को झारखंड में एससी का दर्जा देने की मांग की जाएगी। सचिव मनोज कुमार ने कहा कि सुड़ी समाज का रहन-सहन, जीवन स्तर, सामाजिक स्थिति अनुसूचित जाति के समान है। रोस्टर के आधार पर झारखंड में ओबीसी की बहाली खत्म कर दी गई है। इसके लिए राजधानी तक आवाज बुलंद की जाएगी। इस मौके पर संरक्षक विनय लाल, तापस लाल, सह सचिव अमर कुमार, उपाध्यक्ष विनित लाल, कोषाध्यक्ष महावीर साहू, कार्यसमिति सदस्य संजीव कुमार जयराम साहू समेत अन्य लोग मौजूद थे।
कई विधायक होंगे कार्यक्रम में शामिल
बतायागया कि महासम्मेलन में विशिष्ट अतिथि राज्य मंत्री सह अध्यक्ष विपणन बोर्ड छत्तीसगढ़ सरकार, गोड्डा विधायक अमित मंडल, अमरनाथ गामी विधायक हायाघाट बिहार, समीर महासेठ विधायक मधुबनी बिहार, सुमन महासेठ सदस्य बिहार विधान परिषद, प्रकाश मंडल राष्ट्रीय अध्यक्ष सुड़ी समाज दिल्ली, रंजन कुमार राष्ट्रीय महासचिव सुड़ी समाज दिल्ली आनंद साहू मजदूर यूनियन प्रदेश अध्यक्ष दिल्ली उपस्थित रहेंगे।
hin_Deva hin_Deva hin_Deva hin_Deva awa_Deva